
Alsószentiván Község Önkormányzata Képviselő-testületének

11/2010. (IX. 21.) önkormányzati rendelete

az Önkormányzat 2010. évi költségvetéséről szóló 

3/2010. (II. 15.) önkormányzati rendelete módosításáról

Alsószentiván Község Önkormányzata Képviselő-testülete 

az államháztartásról szóló 1992. évi XXXVIII. törvény 

65. § (1) bekezdésében kapott felhatalmazás alapján 

a helyi önkormányzatokról szóló 1990. évi LXV. törvény 

91. § (1) bekezdésében meghatározott feladatkörében eljárva 

a következőket rendeli el:

1. § 
Az Önkormányzat 2010. évi költségvetéséről szóló 3/2010. (II. 15.) önkormányzati rendelet (a továbbiakban: rendelet) 2. §-a helyébe a következő rendelkezés lép: 

„2. § A képviselő-testület az önkormányzat 2010. évi költségvetése bevételeinek főösszegét 97.252.000 Ft-ban, kiadásainak főösszegét 97.252.000 Ft-ban állapítja meg.”

2. § 
A rendelet 3. §-a helyébe a következő rendelkezés lép:

„3. § 
Az önkormányzat 2010. évi költségvetési bevételeinek forrásonkénti részletezését az 1. melléklet, a működési és felhalmozási, tőke jellegű bevételek tevékenységenkénti részletezését a 2. melléklet tartalmazza.”

3. §
A rendelet 4. §-a helyébe a következő rendelkezés lép:

„4. §
(1) A képviselő-testület az önkormányzat működési kiadásainak előirányzatát 90.595.000 Ft-ban, ebből

a) a személyi jellegű kiadások összegét 



11.888.000 Ft-ban,

b) a munkaadókat terhelő járulékok összegét
  

  2.964.000 Ft-ban,

c) a dologi és egyéb folyó kiadások összegét


22.092.000 Ft-ban,

d) a támogatásértékű működési kiadások összegét

16.218.000 Ft-ban,

e) a működési célú pénzeszköz átadások összegét

15.564.000 Ft-ban,

f) a társadalom-, szociálpolitikai és egyéb juttatások összegét
  5.902.000 Ft-ban,

g) a működési célú tartalék összegét



  3.641.000 Ft-ban, 

h) a finanszírozási kiadás (folyószámla hitel) összegét 

12.326.000 Ft-ban 

hagyja jóvá.

(2) A képviselő-testület az önkormányzat kiadásait előirányzatonként a 3. melléklet, a személyi juttatásokat és munkaadókat terhelő járulékokat szakfeladatonként, a dologi és folyó kiadásokat szakfeladatonként a 4. melléklet szerint állapítja meg.”

4. §
A rendelet 5. § (2) bekezdése helyébe a következő rendelkezés lép:

„5. § 
(2) Az önkormányzat felújítási kiadásait célonként, felhalmozási kiadásait feladatonként az 5. melléklet tartalmazza.”


5. §
A rendelet 6. §-a helyébe a következő rendelkezés lép: 

„6.§
(1) A képviselő-testület 3.641.000 Ft működési célú általános tartalékot képez, céltartalékot nem képez.

(2) 
Az önkormányzat 2010. évi költségvetésének működési célú hiánya 33.957.000 Ft. A működési célú hiány tervezett összegének finanszírozására szolgál folyószámlahitel és munkabérhitel felvétele a számlavezető pénzintézettől, valamint ingatlanértékesítés bevétele.”

6. § 
A rendelet 7. §-a helyébe a következő rendelkezés lép:

„7. §
A működési és felhalmozási célú bevételi és kiadási előirányzatokat tájékoztató jelleggel mérlegszerűen a 6. melléklet adja meg. Ezen melléklet mutatja a költségvetési évet követő két év várható előirányzatait is.”

7. §
A rendelet 8. §-a helyébe a következő rendelkezés lép:

„8. § 
Az önkormányzat előirányzat felhasználási ütemtervét a 7. melléklet adja meg.”

8. §
A rendelet 9. §-a helyébe a következő rendelkezés lép:

„9. §
Az önkormányzat többéves kihatással járó feladatainak előirányzatát éves bontásban a 8. melléklet tartalmazza.”

9. §
A rendelet 11. §-a helyébe a következő rendelkezés lép:

„11. §
A képviselő-testület az önkormányzat létszámkeretét 6 főben állapítja meg, a 9. mellékletben feltüntetettek szerint. 

10. §
(1) A rendelet 1., 2., 3., 4., 9. melléklete helyébe e rendelet 1., 2., 3., 4., 9. melléklete lép.


(2) Ez a rendelet a kihirdetését követő napon lép hatályba.

 Nagy Lajos




Nyikosné Katzenberger Erika

polgármester




                    körjegyző

Kihirdetve: Alsószentiván, 2010. szeptember 21.    

Nyikosné Katzenberger Erika

                                                                                                               körjegyző

